**DĖL PAVEDIMO ORGANIZUOTI VAIKŲ PRIEŽIŪRĄ**

2020 m. lapkričio 27 d. Nr. DĮV-1074

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijose paskelbimo“:

1. P a v e d u iki 2020 m. gruodžio 4 d. organizuoti vaikų, kurių tėvai (globėjai, rūpintojai) dirba, priežiūrą, jeigu to neįmanoma įgyvendinti namuose:

1.1. Šilalės r. Kvėdarnos darželio „Saulutė“ direktoriui – vaikų, ugdomų pagal ikimokyklinio ir priešmokyklinio ugdymo programas;

1.2. Šilalės r. Kvėdarnos Kazimiero Jauniaus gimnazijos direktoriui – vaikų, ugdomų pagal pradinio ugdymo programas;

1.3. Šilalės r. Pajūrio Stanislovo Biržiškio gimnazijos direktoriui – vaikų, ugdomų pagal ikimokyklinio, priešmokyklinio ir pradinio ugdymo programas.

2. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt/) ir 1 punkte išvardintų švietimo įstaigų interneto svetainėse.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius